Nähtav saade on valminud tänu J.Meyeri teenistuspartnerite toele.
Jumalariigi positiivne külg on see, et me kõik oleme üks ihu.
Me pole vaid pea, silm, kõrv või nina
vaid meil on üks suurem eesmärk.
Nii on ka suurorganisatsioonidel oma eesmärk,
millest üks on luua ühendusi kohaliku kogudusega,
et kohalik kogudus võiks sirutuda inimesteni
ja inimesed saaksid kogudusse tulles teada neist suurorganisatsioonidest.
Kogu asja mõte on tuua globaalne kogukond
kohaliku kogukonnani,
et võiksime muuta oma naabruskonda
ja selle läbi oma linna
ning selle läbi puudutada kogu maailma.
Pastor Steven Martino - teenistuspartner
Partnerlus on lihtne - koos suudame rohkem
IGAPÄEVAELU RÕÕMUD
Vaatame kolme kohta Õpetussõnades.
Õpetussõnad 15:18
"Raevutsev mees õhutab tüli, aga pikameelne vaigistab riidu."
Õpetussõnad 16:32
"Pikameelne on parem kui kangelane,
ja kes valitseb iseenese üle, on parem kui linna vallutaja."
Iseenese üle valitsemine tähendab just seda,
mida olen rääkinud enesekontrolli kohta,
kus sa ei lase end kõigutada igast erinevast tundest.
Ole aus täna õhtul!
Kui palju sa valitsed oma vaimu üle?
Oma lihalike ihade, tunnete, sõnade ja mõtete üle?
Või kui palju need valitsevad sinu üle?
See on see küsimus, mida endalt küsida.
Otsekui järgmine teema, milles kasvada.
Ära arva, et tulid siia lihtsalt niisama.
Sa ei tulnud siia lihtsalt selleks,
et näha, kuidas ma päris elus välja näen.
Või võib-olla tulid ka,
aga kui Jumal kasutas seda su siia saamiseks, siis kobe küll.
Kuid me peame seadma end valmis sõjaks, mis on tulekul.
Me peame seadma end valmis.
Piiblis on öeldud, et päeval, mil Jeesus tagasi tuleb,
ajavad inimesed oma igapäeva asju ja kõik on nii nagu tavaliselt.
Kui siis korraga - nagu varas öösel, toimub Kristuse tagasitulek
ja saab olema palju nuttu ning hammaste krigistamist.
Me ei peaks asju edasi lükkama.
Ma pole küll selleks ajaks täiuslik, kui Jeesus tagasi tuleb,
kuid ma tahan küll olla omadega kaugemal
kui ma seda täna olen.
Ma ei usu, et Jumalat huvitaks, kas oleme täiuslikud või mitte.
Ta on ju tundnud meid algusest peale.
Küll aga tahab Ta näha, et areneksime edasi,
võttes tõsiselt Temas kasvamist ja asjade tegemist Tema moel.
Jeesus kinkis meile uue elu,
öeldes, et peame loobuma vanast ja riietama end uue inimesega.
Sa oled selleks igati võimeline,
kuid sa pead seda ka tahtma.
Sa pead seda kohe tõsiselt tahtma.
Tahtma seda nii väga, et oled valmis selle eest ka hinda maksma.
Õpetussõnad 22:24-25 ütleb, et me ei peaks lävima vihastajatega,
sest muidu omandad veel nende käitumisviisi.
Nii et, see on ikka tõsise asi.
Tänapäeva maailmas on palju vihaseid inimesi.
Osad on juba nii kaua olnud vihased,
et nad isegi ei taju enam, et nad seda on.
Nad on muutunud kibestunuks, küüniliseks, negatiivseks, kriitiliseks.
Paljud vihased inimesed on depressioonis
ja viha on see, mis on nende depressiooni juureks.
Mitte muidugi kõigi puhul,
aga nii paljudel inimestel on tohutu hulk lahendamata teemasid.
Tead sa, kui kaua ma olin vihane, et isa mind seksuaalselt ära kasutas?
Ma polnud oma vihast muidugi igapäevaselt teadlik, aga...
Igakord, kui sult' võetakse midagi, millele sul õigus on...
Kui sul pole olnud ema või isa,
või üks su vanematest oli alkohholik
või oli mõni muu probleem
ja sinult peteti midagi välja,
siis osa sinust ütles: "See pole õige!"
Seetõttu sõdisin nende maailma viisidega pikka aega.
Olin vihane, karm ja kalk.
Keegi ei saanud mind kamandada või öelda mulle, mida tegema pean.
Samal ajal aga püüdsin olla kristlane.
Ma armastasin Jumalat,
aga ma ei võtnud Teda piisavalt tõsiselt, et öelda:
"Tahan ajada asju Sinu moel."
Nii et, kui ma üldse loodan olla mingikski kasuks Kristuse ihule,
siis seda läbi selle,
et aitan kristlastel saada küpseks ja täiskasvanuks.
On aeg öelda lahti oma mähkmetest, luttidest ja piimapudelitest.
Beebid võivad näidata oma tuju, mil iganes seda soovivad.
Küll aga pole see enam kütkestav 40-aastase mehe puhul.
Tore, et meil oli enne selle jutu algust hea aeg Jumala ligiolus.
Heebrea 12:15 on isegi öeldud, et peaksime üksteist valvama,
et ükski kibeduse ega põlguse juur ei saaks hakata kasvama me keskel.
Seega aidakem üksteist!
Kui keegi jagab sinuga oma kurba lugu
ja ütleb, kui vihane ta on,
siis julgusta teda laskma sel minna ja andma see üle Jumalale.
Ütle, milline aja raiskamine see oleks hoida sellest vihast kinni.
Lihtsalt julgusta inimesi!
Ütle: "Ma tean, et see pole õiglane ja ma mõistan, miks sa nii tunned,
kuid palvetame ja anname selle loo Jumalale üle.
Kas oleksid valmis seda tegema, lastes Jumalal olla Jumal?"
Ega Jumalale ju ka meeldinud see, mis minuga lapsepõlves juhtus.
Ma polnud ainus, kellele see ei meeldinud.
Jumalale ei meeldinud see samuti ja Ta oli ka vihane.
Jumal pole oma olemuselt vihane, kuid Ta võib siiski vihastuda.
Ta vihastab ebaõigluse peale,
kuid samas teab, kuidas võidelda õigetel viisidel.
Jumal õppis võitlema nagu kristlane.
Vaatame Markuse 3:1
"Ja Jeesus läks taas sünagoogi.
Ja seal oli inimene, kellel oli kuivanud käsi
kas tänu õnnetusele või haigusele.
Ja variserid..."
Tead, need variserid käisid Jeesusele täiega närvidele.
Nad tõepoolest ajasid Ta vihale.
Kuid see polnud selline vale, vaid õige viha.
On olemas nii valet, kui ka õiget viha.
"Ja variserid jälgisid Jeesust tähelepanelikult,
et näha, kas Ta tervendab selle mehe hingamispäeval,
et nad saaks siis esitada Ta vastu ametliku süüdistuse.
Ja tema ütles inimesele, kellel oli kuivanud käsi..."
See on nüüd sama asi, millest eelmine kord rääkisime.
Jeesus teadis, et ajab variserid peagi vihale,
mistõttu usun, et Ta korraldas selle meelega nii.
"Ja tema ütles inimesele, kellel oli kuivanud käsi:
Tõuse meie keskele püsti!”"
Ta ei palunud midagi vaikselt teha, vaid ütles: "Tule seisa siia keskele!"
Lahe!
"Tule siia!
Kui me juba nagunii toimetama hakkame,
siis näitame seda neile ohmudele ka!"
Kui Jeesus poleks tahtnud sellest stseeni teha,
oleks Ta ju võinud selle mehe vaikselt kõrvale kutsuda,
et mitte õrritada varisere.
Aga Ta ei lasknud neil enda üle võimutseda.
"Ja ta ütles neile:
Kas hingamispäeval tohib teha head või halba,
hinge päästa või tappa?”
Aga nemad jäid vait.
Ja vaadates neid vihaga
ja tundes meelehärmi nende südamekanguse pärast..."
Mulle nii meeldib see ja ma loodan, et peate minuga sammu
Seega, mida Jeesus järgmiseks tegi?
"Ta ütles inimesele: Siruta käsi!”
Ja too sirutas, ja ta käsi sai jälle terveks."
Kui sellele täna pihta saame,
õpiksime võitlema nii nagu Jumal seda teeb;
nagu kristlane seda tegema peab.
Need inimesed ajasid Jeesuse vihale,
kuid selle asemel,
et suunata oma tähelepanu Jumalalt saadud ülesandelt
ja hakata vaidlema variseridega, püüdes veenda neid nende ekslikuses
reageeris Jeesus oma sees pulbitsevale vihale
haige mehe tervendamisega.
See võib võtta pisut aega, kuid küll te peagi mõistate.
Ainus viis, kuidas võidelda nagu kristlane ja nagu Jumal,
on ületada halb heaga.
Me oleme olnud aegade algusest peale ühes lahingus.
Maa peal on käinud pidev madin hea ja kurja vahel.
See puhkes Eedeni aias ja pole kunagi vaibunud,
kuid tänapäeval on see üha enam kasvamas
ja seda eriti läänemaailmas.
Ilmaelu on olnud nii hull, et me ei kujuta ettegi
ja on ülimalt oluline saada tagasi moraali normid.
Kuid vahepeal peame meie, kes me esindame Jumalat
ja keda Ta nimetab maailma valguseks,
litsuma edasi jõulisemalt kui eales varem,
esindades Jeesust ja käitudes Tema sarnaselt.
Peame õppima võitlema nii nagu Jumal seda teeks,
mis tähendab, et me ei vasta kurjale kurjaga
ja vihale vihaga.
Vaid kui keegi eksibki su vastu,
siis sa lähed ja aitad kedagi teist.
See on üks vaimulik saladus, mida paljud ei mõista.
Nad lihtsalt ei saa sellele pihta.
Ma loodan, et nii teie siin, kui inimesed telekate taga
siiski saavad sellele pihta,
sest kui õpite selliselt võitlema, võidate iga lahingu.
Ma küll näen nii mitmegi te pealt,
et te kogete tülgastust, kui neist asjadest räägin,
sest te mõtlete endamisi:
"Ära mitte püüagi mulle öelda,
et pean siit koju minnes olema kena selle mölaka vastu."
Kuula! Ma pole öelnud,
et peaksid laskma kellegil end ära kasutada.
Küll aga usun, et on aegu,
kus peame õppima rakendama nö kontrollitud viha.
St seda, et kui keegi ei kohtle sind hästi
ja sa tead,
et pead nende endi huvides selle teema üles võtma,
siis sa palvetad selle eest ja otsid Jumala täiuslikku ajastust.
Siis aga lähed - mitte pulbitsevas vihas ja ärritumises,
aga rahulikus meelsuses, öeldes:
"Sa käitud minuga halvasti ega austa mind.
See pole õige ja ma ei kavatse seda taluda."
Ja võin ma veel midagi öelda?
Mida vähem sa vahel ütled, seda suurem mõju sel on.
Liiga palju sõnu tähendab seda, et need ei jää kellelegi meelde.
Oli see alles hea mõte!
Ma ei käitunud just kõige paremini me abielu esimestel aastatel.
Olin lihtsalt vihane.
Inimesed, kes on sisimas vihased, ei käitu just kõige paremini.
Dave on väga kannatlik ja pikameelne,
väga jumalakartlik mees.
Tal polnud vähimatki plaani jätta pooleli seda,
millega oli alustanud.
Kuid ma ei unusta kunagi päeva,
mil olime me esimese kodu magamistoas.
Meil oli seal kahe poolega kapp, mis oli üleni peeglitega kaetud.
Dave seisis seal kapi ees ja mina temast pisut eemal.
Ta pöördus mu poole ja ütles: "Tead mis?
Kui mu mehelikkus sõltuks sellest, kuidas sa mind kohtled,
oleksin ikka väga kehvas seisus.
Kui see nii jätkub, siis annan sulle kohe praegu teada,
et ma ei tea, kas suudan vastutada oma tegude eest."
Ja oligi kõik.
Ta polnud vihane, ei kisendanud ega karjunud,
kuid see oli Jumala aeg
panna mind seisma silmitsi selle olukorraga.
Kas te üldse kuulsite, mida ma ütlesin?
Sa ei jõua kusagile, kui keegi karjub su peale
ja sa hakkad vastu karjuma.
"Las ma öelda sulle!"
"Sa oled...!"
Ja siis tulevad veel lapsed ulgudes sinna tuppa ja...
Poole tunni pärast sa isegi ei tea enam,
mille pärast te tülitsete.
Tead vaid, et oled maruvihane.
Mõistate te?
Ma tean, millest ma räägin.
Olen tänulik, et Jumal ilmutas mulle selle saladuse oma Sõnast
ja ma võiks näidata seda teile veel kümne piiblisalmi põhjal.
Seda, kus õige reaktsioon ebaõiglasele käitumisele
ja ärakasutamisele
on palvetada, õnnistada ja teha head, et võita ära kogu halb.
See on saladus, mida ei mõista ei Saatan
ega ka õelad inimesed.
Ainuüksi Jeesusesse uskuja suudab seda mõista,
teades, et see on ainus viis, kuidas üks kristlane võitlema peab,
et võita kõik oma lahingud.
Ma tean, et see ärritab te lihalikku loomust.
Ma mõistan.
Sest me oleme ikka kohe nii vihased!
Kohe nii vihased!
Ma olen nii vihane!
"Ja kui sa arvad, et võid mind selliselt kohelda, siis..."
Ja Jumal ütleb: "Et siis nagu päriselt või?"
"Päriselt või?"
"On see ka kunagi toiminud?"
Kas keegi siinolijaist on valmis proovima Jumala viisi?
Jah, see on su lihalikule loomusele raske,
sest sa ei pruugi näha koheseid tulemusi.
Las ma jagada sulle ühe saladuse, mille olen omandanud.
Vahel tuleb õiget asja teha ikka väga pikka aega,
enne, kui saad õige tulemuse.
Kui proovid seda vaid korra, et näha, kas see toimib...
Ma ei paku sulle siin täna mingit võlukepikest.
Ma ei väida, et kui keegi sind halvasti kohtleb
ja sa seepeale mõne memmekese üle tee aitad,
et see siis kõik su probleemid lahendab.
See pole see, millest ma räägin.
Ma räägin siin ühest eluviisist.
Sellest, et: "Saatan, oled mind niigi kaua tümitanud
ja mulle aitab!"
Seniks, kuni läheme kaasa Saatana süsteemiga,
võib ta meid kasvõi 50 korda nädalas vihale ajada.
Oleme vihased, kui keegi meile ette sõitis
või me parkimiskoha ära võttis.
Kuid mul pole selleks enam aega.
Kui ootangi kusagil parklas parkimiskohta
ja mõni "naljamees" selle mu nina alt ära napsab,
siis ma lihtsalt..."Ole õnnistatud!"
"Loodetavasti naudid seda kohta?"
"Kuid see pole õige, mida nad tegid ja ma ei kavatsegi seda taluda!
Küll ma alles näitan neile!"
Hääkene küll!
Kui paari aasta pärast tagasi tulen, võime sel teemal uuesti rääkida.
Kõik on teis kinni.
Kuid te teate, et mul on õigus.
Alati leidub keegi, kes sulle pinda käib.
Tema peale vihastamine aga ei muuda mitte midagi.
Jumal kasutab selliseid inimesi.
Muide, Jumal ise saadab selle selli su parkimiskohta võtma,
et tõmmata sinust välja just see, mis tarvis,
et sa lõpuks ometi seda näeks ja sellega tegeleks.
Sest kui see on su sees olemas, hiilib see igal juhul välja.
Roomlastele 12:17
"Ärge tasuge kellelegi kurja kurjaga,
hoolitsege selle eest, mis on hea kõigi inimeste silmis!
Kui võimalik, niipalju kui oleneb teist, pidage rahu kõigi inimestega!
Ärge makske ise kätte, armsad, vaid andke maad Jumala vihale,
sest on kirjutatud:
Minu päralt on kättemaks, mina tasun kätte” - nii ütleb Issand."
Usun, et me vajame seda meeldetuletust.
Kui sinu vaenlane nälgib, toida teda,
kui tal on janu, anna talle juua,
sest seda tehes sa kuhjad tuliseid süsi tema pea peale!”
Ära lase kurjal võitu saada enese üle, vaid võida sina kuri heaga!"
Psalmid 37:1-8
Salm 1: "Ära ärritu kurjadest..."
Kord, kui seda salmi lugesin,
hõikas üks naine publiku seast: "See olen mina - õde ärrituja!"
"Ära ärritu kurjadest;
ära kadesta neid, kes teevad ülekohut,
sest need niidetakse peagi nagu hein ja nad närtsivad nagu haljas rohi!
Looda Issanda peale ja tee head."
Looda ja toetu Jumalale, ole kindel Temas ja tee head.
Siin on üks viis, kuidas võidelda nagu kristlane.
Kus iganes on keegi kuri, kes on teinud midagi halba,
siis ära ärritu selle peale,
vaid looda ja toetu Jumalale, ole kindel Temas ja tee head.
Kui kõik see sulle lõpuks selgeks saab,
leiab Saatan endale kellegi teise, keda nende asjadega kiusata.
Sest kui sa iga ta rünnaku peale kedagi õnnistad,
siis miks ta peaks üldse vaeva nägema?
Jaa, jaa - vaatame, palju te siis naerate,
kui seda kõike rakendama hakkate.
"Looda ja toetu Jumalale, ole kindel Temas ja tee head.
Ela oma maal ja pea ustavust!
Olgu sul rõõm Issandast;
siis ta annab sulle, mida su süda kutsub!"
Me räägime ikka endiselt sellest, kui kurjad teevad kurja
ja kuidas me siis käituma peaks.
"Anna oma tee Issanda hooleks
ja heida kõik oma mured ning koormad Tema peale.
Looda Ta peale ja usalda Teda, olles kindel Temas,
sest Tema toimetab kõik hästi!"
Kõige esimene asi, mida vale kohtlemise puhul teha,
on öelda: "Jumal, see teeb haiget ja ma olen vihane selle peale.
Kuid ma tean, et minu viha ei lahenda seda probleemi
ega muuda seda inimest.
Seetõttu usaldan Sind ja hoian oma ülesande oma silme ees,
kuidas olla kristlane.
Ma hoian oma valguse põlemas ja jätkan hea tegemist,
sest see on see, milleks Sa oled mind siia läkitanud.
Ma usaldan kõik oma teed Sinu hoolde
ja tunnen rõõmu Sinust,
vaadates, kuidas Sina toimetad asju selliselt
nagu mina seda eales ei suudaks."
"Ta toob esile su õiguse nagu valguse ja su õigluse nagu lõuna selguse.
Ole vait Issanda ees ja oota teda;
ära ärritu sellest, kelle tee õnnestub, ega mehest, kes teeb kavalusi!
Hoidu meelepahast
ja hülga viha,
ära ärritu;
sellest tuleb vaid paha!"
Nii et, kui meiega juhtubki midagi halba,
siis me ei peaks reageerima sellele veelgi enama halvaga,
vaid me tahame võita kõik halva
tehes head.
Viha on loomulik reaktsioon, mida me kõik aegajalt tunneme.
Küsimus vaid on selles, mida me sellega peale hakkama
ja kas sellest saab probleem või mitte.
Nii et, talitsegem end ja pöördugem kiiresti vihastumisest,
sest siis saame ka kogeda Jumala rahu.
Täna pakume sulle võrratut paketti "Võitle nagu kristlane".
Jah, me peame võitlema vaenlase vastu,
kuid me peame tegema seda õigel moel.
See pakett kätkeb endas 2 CD'd ja 1 DVD'd.
Lisaks sellele väikest raamatut
"Jumala Sõna kuulutamises peituv salajane vägi".
Tuhanded inimesed on tellinud endale selle raamatu,
kasutades seda iga päev.
Sel on oluline roll nende elus
ja ma usun, et võib osutuda suureks õnnistuseks sullegi.
Aitäh, et investeerid Jumala Sõnasse!
See aitab nii sind kui ka meid.
Ilusat päeva!
Tänane pakkumine koosneb kahest Joyce'i materjalist,
mis aitavad sul vihaga toime tulla ja kuulutada välja Jumala Sõna.
"Võitle nagu kristlane" kätkeb endas 2 CD'd ja 1 DVD'd.
Jumala Sõna tuletab meile meelde, et me ületame kurja heaga.
Lisaks veel
"Jumala Sõna kuulutamises peituv salajane vägi".
Jumala Sõna regulaarne välja rääkimine
toob esile võimsa ja võiduka elu.
Tellimisinfo on nähtav ekraanil.
Oled sa kunagi mõelnud, kuidas muuta midagi maailmas?
Kuidas rääkida üha enamatele inimestele Kristusest?
Joyce Meyeri teenistus ja "Lootuse käsi" just seda teevadki.
Küsid ehk, kes on Joyce Meyeri teenistuse taga?
Loomulikult Joyce ise ja kogu Meyerite perekond.
Kuid samas ka inimesed nagu mina ja sina.
Usume, et kui me ühiselt sirutame lootust andva käe,
liituvad teisedki meiega
ja üheskoos suudame juba nii palju enamat.
Jagades Kristuse armastust ja armastades inimesi,
saavad suured asjad sündima.
See on see, kes me oleme
ja sina oled suur osa sellest.
Suur tänu sulle!
Ja tänud ka sulle!
Joyce'i uus päevasõnade kogu "Iga päevaga lähemale Jumalale"
jagab sulle nõuandeid ja väelisi piiblisalme,
kuidas arendada lähedast suhet Jumalaga.
Jumal ootab meie otsust, kui lähedale Talle me tuleme.
Mida lähemal oleme Jumalale, seda rahuldustpakkuvam me elu on.
Joyce'i uus päevasõnade kogu "Iga päevaga lähemale Jumalale".
Tellitav Joyce'i kodulehe kaudu.
Ilusat päeva sulle
veel enne, kui see alatagi jõuab!
Vaata me päevasõnu Joyce'i kodulehelt
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.